Alibaba Groupin pääkonttori
**Alibaba Group Holding Limited** (kiin. 阿里巴巴集团) on kiinalainen verkkokauppayritys, joka on listattu New Yorkin pörssiin vuonna 2014.
Yrityksen on perustanut vuonna 1999 kiinalainen liikemies Jack Ma yhdessä 17 muun henkilön kanssa. Ennen yrityksen perustamista Jack Ma työskenteli englanninopettajana.
Yrityksen liikevaihto vuonna 2013 oli 7,5 miljardia Yhdysvaltain dollaria (USD). Maaliskuussa 2014 yrityksellä oli 22 000 työntekijää. Vuoden 2017 lopussa konsernilla oli jo lähes 64 000 työntekijää. Vuonna 2019 liikevaihto oli jo 73,2 miljardia USD ja konsernissa työskenteli 117 600 ihmistä.

Vuonna 2005 amerikkalainen Yahoo osti 40 % osuuden Alibabasta miljardilla dollarilla käteistä. Yahoo myi vähitellen omistusosuuttaan, mutta Alibaban mennessä pörssiin 2014, sen 15 % osuus oli 31 miljardin dollarin arvoinen.

Vuonna 2020 Alibaban arvioitiin olevan tytäryhtiöineen maailman suurimpia verkkokauppakonserneja; useiden lähteiden mukaan Amazon.com olisi kuitenkin ollut usealla mittarilla sitä suurempi. Alibaban digitaalinen kauppavaihto (GMV, Gross Merchandise Volume) oli noin 1 000 miljardia Yhdysvaltain dollaria maaliskuun 2020 loppuun päättyneen tilivuoden aikana. Yhtiöllä on kansainvälisesti, myös englanninkielellä toimivia verkkokauppoja, joista Alibaba.com on tukkukauppamainen, ensisijaisesti yrityksille ja kauppiaille suunnattu kauppapaikka. Kuluttajille suunnattuja ovat AliExpress (AliExpress.com) ja Lazada (erityisesti Kaakkois-Aasiassa). Konsernin kiinankieliset kauppasivustot, jotka osa länsimaisista lehdistölähteistä sivuuttaa, tuovat suuren osan konsernin liikevaihdosta. Tukkukauppaa edustaa 1688-sivusto. Maailman suosituimpiin verkkosivuistoihin lukeutuvat brändituotteita kuluttajille myyvä Tmall.com-verkkokauppa. Sinne ja konsernin Taobao-kauppapaikkaan (taobao.com) käyttäjiä ohjaavat tuotemainonnallaan länsimaiden tubettajia vastaavat, youkuttajiksi kutsutut verkkovideoiden tekijät. Youku (Youku Tudou) on eräs Kiinassa kielletyn Youtuben paikallinen vastine, joka myös kuuluu Alibaba-konserniin. Alibaban tytäryhtiöihin lukeutuu myös elokuvateollisuuden alalla toimiva Alibaba Pictures.

Lisäksi Alibabaan kuuluu esimerkiksi vuonna 2015 perustettu Freshippo-ketju (Kiinassa nimellä Hema), joukko futuristisia supermarketteja. Uutismedioista esimerkiksi Hongkongin suurin englanninkielinen julkaisu South China Morning Post on nykyään Alibaban omistuksessa oleva joukkotiedotusväline.

Alibaballa on myös mikropiirejä suunnitteleva tytäryhtiö T-Head Semiconductor. Yhtiö on erikoistunut RISC-V-prosessoreihin, joihin käyttöä amerikkalaiset eivät voi kontrolloida. Yhtiö julkaisi ensimmäiset suorittimensa 2019.

Alibabasta on osin irtautunut pankki- ja rahoitusyhtiö Ant Financial, jonka tytäryhtiö on Alipay.

Katso myös
----------

* Tmall

* JD.com

Lähteet
-------

1. 1 2 3 4 5  Global 500: Alibaba Group Holding; Rank 132 (Fortune Global 500 -lista)  2020. fortune.com. Viitattu 17.11.2020. (englanniksi)
2. 1 2  Alibaba Group Holding Ltd (BABA.N) Reuters, reuters.com. Viitattu 30.4.2018. (englanniksi)
3. 1 2  Company Overview of Alibaba Group Holding Limited Bloomberg, bloomberg.com. Viitattu 30.4.2018. (englanniksi)
4. ↑  Alibaba group FAQs Alibaba. Viitattu 20.2.2016.
5. ↑  History and Milestones Alibaba Group, alibabagroup.com. Viitattu 30.4.2018. (englanniksi)
6. ↑  Karoliina Liimatainen: Alibaban valtakunta kasvaa.  *Helsingin Sanomat*, 11.11.2016, s. A 31–32. Artikkelin verkkoversio. Viitattu 11.11.2016.
7. ↑  Vindu Goel, Michael J. de la Merced: Yahoo’s Sale to Verizon Ends an Era for a Web Pioneer *The New York Times*.  24.7.2016. Viitattu 10.1.2024. (englanniksi)
8. 1 2 3 4 5 6  Alibaba Group at a Glance (pdf)  2020. Alibaba Group, alibabagroup.com. Viitattu 16.11.2020. (englanniksi)
9. ↑  What's the difference between Alibaba.com and AliExpress.com? *service.alibaba.com*.
10. ↑  Yue Wang: Superstar Influencers: China's Internet Celebrities At Heart Of Alibaba's Growth  26.1.2017. Forbes, forbes.com. Viitattu 12.3.2020. (englanniksi)
11. ↑  Social media and censorship in China: how is it different to the West?  26.9.2017. BBC, bbc.co.uk. Viitattu 12.3.2020. (englanniksi)
12. ↑
13. ↑  Alibaba Group - Freshippo (Arkistoitu – Internet Archive) pdf, 2020 (englanniksi) viitattu 16.11.2020
14. ↑  Salvatore Babones: Who bought the South China Morning Post?  15.12.2015. aljazeera.com. Viitattu 16.11.2020. (englanniksi)
15. ↑  South China Morning Post  30.8.2020. mediabiasfactcheck.com. Viitattu 16.11.2020. (englanniksi)
16. ↑  Reuters: Alibaba and Ant venture to launch RISC-V chips for payments *Reuters*.  2.3.2023. Viitattu 25.5.2023. (englanniksi)
17. ↑  Alibaba's T-Head Releases Four RISC-V Cores Under a Permissive Licence *AB Open*.  20.10.2021. Viitattu 25.5.2023. (englanniksi)

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Alibaba Group**.
* Alibaba Groupin verkkosivut